Webster 9-1-1.
Joku tuli sanomaan, että nainen on siepattu.
Ja että nainen hyppäsi autosta.
Selvä.
Ja että hän vuotaa verta.
Ja hänkö on parkkipaikalla?
Hän on parkkipaikalla.
Websterin ambulanssi. Teidän on mentävä Waffle Houseen.
Toukokuussa 1997 siepattiin nuori nainen.
Hän oli lava-autossa.
He ajoivat päätietä 45 pohjoiseen kohti Houstonia.
Nainen sai oven auki moottoritiellä ja hyppäsi ulos.
Hänellä oli naarmuja joka puolella.
Hän vuoti verta.
Naisen nimi oli Sandra Sapaugh.
Ajattelin vain, että hän tappaa minut.
Hyppääminen ja itsemurha oli parempi vaihtoehto kuin se, mitä hän olisi tehnyt.
Joten minä hyppäsin.
Hän loukkaantui vakavasti, mutta selvisi.
Hänet vietiin poliisiasemalle. Hän ei muistanut rekisterinumeroa,
mutta kuvaili, miltä auto näytti sisältä.
Hän kuvaili myös miehen, joka oli siepannut hänet.
Pakeneva hiusraja, isot silmäpussit ja musta cowboy-hattu.
Tuo on hän.
NETFLIX-DOKUMENTTISARJA
Nainen, joka pääsi ulos autosta, pystyi tunnistamaan miehen.
Sieppaajan tunnistamiseen pystyvä henkilö oli meille valtava läpimurto.
Miehen uskotaan ajavan lava-autoa.
Hän on valkoihoinen, noin 35-vuotias ja keskimittainen.
Miten saamme hänet kiinni?
Päätieltä 45 on helppo poistua.
Yöllä voi vain avata takaoven ja heittää ruumiin ulos.
Vesi peittää fyysiset todisteet.
Ja olet poissa.
Laura Smitherin ja muiden uhrien tapaukset -
sattuivat samalla päätien osuudella.
Lauran katoamisen jälkeisinä päivinä -
sen päätien osuuden poliisilaitokset alkoivat vertailla muistiinpanojaan.
He alkoivat tehdä yhteistyötä.
Yksi piirikunta kartoitti alueella asuvat seksuaalirikolliset.
Listalla oli 2 100 miestä.
Kun syyskuu lähestyi loppuaan, tuntemani poliisi,
Sue Dietrich, meni tapaamaan Friendswoodin poliisipäällikköä.
Hän alkoi puhua epäillystä Laura Smitherin tapauksessa.
Tajusin, että tiedot olivat pitkälti yhteneviä Sandran antamien kanssa.
Se tyyppi sopii kuvaukseen.
16. LOKAKUUTA 1997
Numero neljä, astu punaiseen ympyrään.
Hänet tuotiin tunnistettavaksi.
Sandran katse nauliintui häneen heti kun hän astui sisään.
Toista perässäni kuuluvalla äänellä.
"Älä huuda."
Älä huuda.
"Mene autoon."
Mene autoon.
"Tapan sinut, ämmä."
Tapan sinut, ämmä.
Hän sanoi, että tekijä oli mies numero neljä.
Hän oli Bill Reece.
He saivat etsintäluvan hänen kotiinsa ja autoonsa.
He löysivät mustan cowboy-hatun, josta Sandra oli puhunut.
He saivat pidätettyä Reecen Sandran sieppauksesta.
William Reece työskenteli rakennusalalla,
Laura Smitherin ja muiden nuorten naisten katoamisen aikaan.
Hän oli seksuaalirikollinen Oklahomasta ja päässyt juuri vankilasta -
kärsittyään tuomion kahdesta seksuaalisesta ahdistelusta.
William Reece oli tullut Houstoniin töihin.
Vuonna 1997 rakennettiin uutta asuinaluetta -
hyvin lähelle Laura Smitherin kotia.
William Reece oli rakentamassa sitä asuinaluetta.
Kävi ilmi, että aamuyhdeksältä,
kun Laura lähti lenkille,
työnjohtaja oli keskeyttänyt Bill Reecen työpäivän, koska luvattiin sadetta.
Emme tiedä, miten hän sai Lauran autoonsa. Emme tiedä, uhkasiko hän aseella.
Emme tiedä, huijasiko hän Lauraa.
Mutta Lauraa ei nähty sen jälkeen.
Kun Laura katosi,
William Lewis Reeceä kuulusteltiin ja tarkkailtiin varhaisessa vaiheessa.
Sandra Sapaugh siepattiin silloin.
Mietin sitä silloin.
Se tapahtui samalla tieosuudella. Oliko Reece sekaantunut siihen?
Kun tutkimme William Reeceä vuonna 1997,
pidimme häntä mahdollisena epäiltynä Calder Roadin murhiin.
On hyvin harvinaista,
että kaksi eri sarjamurhaajaa toimisi samalla pienellä alueella -
vain muutaman vuoden välein.
Mutta silloin kun Heide Fye, Laura Miller ja Jane Doe löydettiin,
William Reece oli vankilassa Oklahomassa, joten hän ei voinut olla vastuussa niistä.
Websterin sieppauksesta pidätetty mies on nimetty pääepäillyksi -
Laura Smitherin murhassa.
Poliisi tutkii, onko Reece sekaantunut Smitherin murhan lisäksi -
toisen paikallisen teinin, Jessica Cainin, katoamiseen.
Aluksi Reece esiintyi hyvin vakuuttavasti -
kuin olisi ollut kunnollinen mies.
Katsoin nauhan. Hän oli todella vakuuttava.
Kuulostaa pahalta, koska minut on lavastettu sarjamurhaajaksi.
En tappanut häntä. En ole edes nähnyt sitä tyttöä.
En ole ollut hänen kanssaan.
Laura Smither löydettiin kuolleena.
Todisteita oli hyvin vähän.
Jessica Cainia ei edes löytynyt.
Syyttäjä päätti nostaa syytteen Sandran tapauksesta, mutta ei Lauran,
koska meillä ei ollut tarpeeksi todisteita murhajuttuun.
Se oli minulle todella turhauttavaa. Luulin, että syyte voitaisiin nostaa.
William Reeceä ei ole syytetty Laura Smitherin tapauksesta,
mutta Lauran vanhemmat ovat läsnä sieppausoikeudenkäynnissä.
Reece tuomittiin Sandra Sapaugh'n sieppauksesta -
60 vuodeksi vankilaan.
Haastattelin Reeceä, kun aloin työstää kirjaa.
Tapoitko Laura Smitherin? -En.
Et siis nähnyt Lauraa sinä päivänä?
Et edes lenkkeilemässä kadulla, kun ajoit ohi autollasi?
En.
Entä Jessica Cain?
Kuka hän on?
Tyttö, joka katosi päätieltä 45.
Miksi niin moni tutkii sinua? -En välitä siitä.
Minulla on kaikki tarvittavat todisteet syyttömyyteeni.
Mikään ei liitä minua mihinkään.
Hän kiisti kaiken yhä uudelleen.
Mitä luulet tapahtuneen?
En oikeasti välitä siitä.
Sen jälkeen uskoin, että hän oli tappanut molemmat.
Mutten saanut äänitettyä mitään, mikä olisi todistanut sen.
Vuodesta 1983 lähtien Galvestonin piirikunnassa on ollut paljon -
salaperäisiä katoamisia. Kadonneet ovat nuoria naisia, monet vasta teini-ikäisiä.
He ovat kadonneet tai heidät on löydetty kuolleina.
Poliisi pelkää, että syylliset ovat yhä vapaalla jalalla.
Miksi saimme kaikki sairaat paskiaiset samaan paikkaan?
En tiedä. En ymmärrä.
En ymmärrä.
Kun aika kului eikä todisteita löytynyt,
Calder Roadin murhat pysyivät visusti ratkaisemattomina.
1990-luvulla rikostutkijat eivät lopettaneet Abelin tutkimista.
Mutta ei ollut todisteita, että Abel olisi tehnyt mitään.
Sitten Tim päätti, ettei Robert ollut syyllinen.
Tim Miller, tienoon järkähtämättömin Abelin vihaaja,
mies, joka halusi tappaa Abelin, tajusi menneensä liian pitkälle.
Hän soitti Abelille ja pyysi anteeksi.
Sain tilaisuuden halata häntä ja sanoa: "Robert, anna anteeksi."
Itkimme yhdessä.
Mutta se ei riittänyt. Oli liian myöhäistä.
Abel tiesi kantavansa sarjamurhaajan leimaa loppuelämänsä ajan.
League Cityssä hän oli epäilty kuolemaansa saakka.
Hän ajoi golfautonsa junaradalle. Juuri kun juna oli tulossa.
Emme kai saa koskaan tietää, oliko se itsemurha vai onnettomuus.
Se tuhosi hänen elämänsä. Hän ei kestänyt sitä enää.
Hukattua aikaa ja taas yksi hukattu elämä.
KUOLINILMOITUKSET ABEL
Täällä on paljon uhreja.
POLIISI ETSII YHÄ JOHTOLANKOJA "KUOLEMAN KENTÄN" MURHIIN
Mikä on nimesi? -Clyde Hedrick.
Kerro koristeistasi. -Teemme niitä lapsia varten.
Laitoin tänne hautakivijuttuja antaakseni heille käsityksen haudasta.
Clyde Hedrick.
Otin hänet suurennuslasini alle heti kun kuulin Ellen Beasonista.
Mutta sitten poliisi kiinnostui Robert Abelista.
Ajanhukkaa.
Sitten palattiin samaan henkilöön, jota tutkin heti alussa.
Ellen Beasoniin ruumiin kätkemiseen liittyneen oikeudenkäynnin jälkeen -
Clyde ajautui toistuvasti ongelmiin.
CLYDE HEDRICK
Clyde Hedrick oli ollut vankilassa jo Floridassa.
Galvestonin piirisyyttäjän kansio Clyde Hedrickistä on aika paksu.
Useat ex-vaimot ja -tyttöystävät syyttivät häntä pahoinpitelyistä.
Oli kokaiinia ja tuhopoltto.
Clyde Hedrick tiesi kaiken tästä alueesta.
Clyde työskenteli calderilaiselle rakennusurakoitsijalle.
Saimme tietoja.
Tämä on yksi paikoista, joihin Clyde kippasi rakennusjätteitään.
Lauran ruumiin vieressä oli vanhoja kattolaattoja ja lahoa puuta.
Ne oli ilmeisesti purettu jonkun talosta.
Sillä alalla Clyde oli.
Tim Miller otti yhteyttä minuun sekä seriffiin -
ja pyysi saada tavata meidät.
Menimme Timin toimistolle keskustelemaan. Tim pyysi apua.
Tim Miller epäili, että Clyde Hedrick on osallinen hänen tyttärensä murhaan.
Poliisit, jotka tiesivät Ellen Beasonista, olivat vuosien ajan -
hyvin epäileväisiä Clyde Hedrickin lausuntojen suhteen.
Häneen keskityttiin ja aina ajateltiin,
että hänen osallisuutensa oli suurempi kuin mistä hänet saatiin tuomittua.
Muodostin työryhmän useiden muiden rikostutkijoiden kanssa.
Tuumimme, että jos avaisimme Beasonin jutun uudelleen,
voisimme saada lisää tietoa ja vihjeitä muihin ratkaisemattomiin juttuihin.
Jos aiomme saattaa jonkun vastuuseen hänen murhastaan,
todisteita on oltava.
Maaliskuussa 2012 kaivoimme Ellen Beasonin ruumiin ylös.
Se oli hyvin vaikea päätös.
En osaa kuvitella niin tehtävän omalle läheiselleni.
GALVESTONIN PIIRIKUNNAN SERIFFI
Clyde, istu tähän.
En ole nähnyt tuollaista tölkkiä.
Tuo helpottaa juomista. Syöpä vei puolet leuastani.
Olen Ted Tommy Hanson ja edustan seriffiä.
Agentti Rennison FBI:stä. Oletko Clyde Edwin Hedrick?
Olen. -Selvä.
Aloitetaan Ellen Beasonista. -Kuka hän on?
Kun ajoimme tänne, kysyin, milloin viimeksi kuljetit ruumista.
Muistit sen.
Onko se hän? -On.
Vuonna 1985, kun tämä tapahtui,
kuolemansyyntutkijalla ei ollut nykypäivän laitteita.
Aivan.
Kaivoimme ruumiin ylös.
Hänellä on valtava kallonmurtuma.
Enkä tarkoita pientä hiusmurtumaa.
Kyseessä on valtava kallonmurtuma, joka aiheuttaisi varmasti kuoleman.
En ymmärrä, miten se on mahdollista. -On se.
Oikeusantropologi tutki jäänteitä.
Lääketieteen ammattilaisten mukaan vamman oli aiheuttanut varmasti henkirikos.
En yritä selvittää, oliko hänellä kallonmurtuma.
Yritän selvittää, miten hän sai kallonmurtuman.
Ainoa mahdollisuus, mikä mieleeni tulee, on ehkä…
Hän meni uimaan, mutta yhtäkkiä ei uinutkaan.
Mutta ei siellä ole mitään, mikä…
Olen uinut siellä monena vuonna. Hän ei voinut lyödä päätään sukeltaessaan.
Ei hänellä voi mitenkään olla kallonmurtumia.
En pidä siitä, että joku selviää murhasta. Se ei vain ole oikein.
Ihmisestä kertoo paljon se, miten hän kantaa vastuun virheistään.
Epäonnistut siinä surkeasti, Clyde.
Voin laittaa käteni Raamatun päälle. En ole satuttanut ketään kuolettavasti.
Varma asia. Noin tapahtui.
Täydellinen arvoitus minulle.
Hän taisi tuntea, että asia on jäänyt jo taa ja että hän pääsi pälkähästä.
Voima, joka tarvitaan aiheuttamaan tuollainen murtuma, on hyvin suuri.
Sellaista voimaa ei käytetä vahingossa, vaan tarkoituksena on surmata.
Siitä ja muista asioista saimme tarpeeksi todisteita -
syyttääksemme Clydea Ellen Beasonin murhasta.
CLYDEN EDWIN HEDRICK
Onko tuo hän?
On. Hän se on.
Lista jatkuu loputtomiin.
On kuvottavaa kahlata tätä paskaa läpi. Ihan oikeasti.
Todisteisiin luettiin mukaan se, mitä Hedrick oli puhunut -
muille vangeille vankilassa oikeudenkäyntiä odottaessaan.
Kutsumme heitä vankilan vasikoiksi, vankilan ilmiantajiksi.
Hedrick puhui Ellen Beasonin tapauksesta -
ja tunnusti muitakin murhia.
Yhdessä niistä hän mainitsi Laura Millerin nimen.
Beasonin juttuun liittyy syyttäjän asiakirja,
jossa ilmoitetaan muiden rikosten todisteiden hyödyntämisestä.
Tässä asiakirjassa syyttäjä kirjoittaa:
"Vastaaja harrasti seksiä Laura Millerin kanssa ja tappoi tämän tietoisesti."
Syyttäjän mukaan Hedrick oli osallinen myös kuoleman kenttien murhiin 80-luvulla.
Ne ovat yhä ratkaisematta.
En ottanut yhteyttä Tim Milleriin, Lauran isään, ennen kuin jätin asiakirjan.
Tiesin miehen murhanneen ja ehkä raiskanneen hänen tyttärensä.
Kadun sitä.
Niin tapasin Tim Millerin, eikä se ole hyvä tie ensitapaamiseen.
MIten sait tietää siitä? -Luin oikeuden pöytäkirjoista.
Irvailua ja kerskailua.
Hän tunnusti sen vankilassa ollessaan.
Hän kertoi seksistä Lauran kanssa ennen surmaa.
Ja kuinka tappoi Heiden.
Tim Miller soitti minulle.
Selvitin hänelle, mistä saimme tiedot -
ja miksei se välttämättä ole läpimurto jutussa.
Texasissa ketään ei voi tuomita vankilan tietolähteiltä saatujen tietojen pohjalta.
Vastaajan osallisuus on vahvistettava.
Jututin yhtä miehistä,
jotka olivat vankilassa Clyden kanssa, kun tämä kertoi heille -
harrastaneensa seksiä Lauran kanssa ennen kuin murhasi tytön.
Se oli aika kivulias keskustelu.
Toivoin vain saavani sen yhden pienen todisteen,
mutta jos olisin luovuttanut löydökseni poliisille, se olisi varmaankin kadotettu.
Tiedän, että Tim haluaa tyttärensä murhaajan oikeuden eteen.
Minäkin haluan. Kaikki haluavat sitä.
Kysyimme, oliko Hedrickillä mitään sanottavaa Laurasta.
"Minusta tehdään syyllistä murhiin. En tappanut häntä enkä tuntenut häntä."
Rikosoikeusjärjestelmä on pitkäkestoinen -
ja julma järjestelmä uhreille sekä uhrien perheille.
Mutta Tim taistelee joka päivä.
Nostin syytteen kuolemantuottamuksesta.
Ja taistelen viimeiseen hengenvetooni asti.
25. maaliskuuta 2014
Hedrick istui hiljaa, kun valamiehistö kuuli,
että hän surmasi Ellen Rae Beasonin ja yritti kätkeä ruumiin.
29-vuotiaan naisen ruumis jätettiin sohvan alle.
Välinpitämättömästi.
Heiden perheenjäseniä oli paikalla oikeudessa.
Tim Miller oli siellä.
Sydämeni tykytti ja minua ahdisti.
Mutta olisi ollut vielä vaikeampaa pysyä poissa.
Ristikuulustelin kuolemansyyntutkijaa valokuvista, joita meillä oli -
Ellen Beasonin ensimmäisestä tutkimuksesta.
Kallosta oli vain kaksi kuvaa, eikä kummassakaan näkynyt murtuman aluetta.
Esitin valamiehistölle,
että kuolemansyyntutkija yritti suojella mainettaan -
piilottamalla tai tuhoamalla todisteita.
HEDRICK SYYLLINEN
Syytimme Clyde Hedrickiä murhasta. Hänet todettiin syylliseksi tappoon.
Syylliseksi julistamisen jälkeen oli vuorossa rangaistuksen määrääminen.
Entinen perheenjäsen todisti.
Minut kutsuttiin todistajaksi ennen rangaistuksen määräämistä.
Piirisyyttäjä Kevin Petroff halusi valamiesten kuulevan,
mitä sanottavaa minulla oli.
Osoittaakseen, millainen ihminen Clyde Hedrick oikeasti on.
Kerroin heille, mitä tapahtui ja että tilanne paheni ajan mittaan.
Joskus saatoin nukahtaa olohuoneeseen katsellessani televisiota.
Tunsin, kun joku…
…kosketteli minua.
Oli vaikeaa herätä.
Olin niin väsynyt.
Hän teki minulle lasillisen Kool-Aidia tai jotain.
En pidä Kool-Aidista.
Mutta jos hän teki sinulle jotain, se oli otettava vastaan.
Kun heräsin eräänä aamuna, minun oli rynnättävä heti vessaan.
Sellaisia paikkoja aristi, joita ei olisi pitänyt aristaa.
Tietyllä tapaa hän koki sen uudelleen kuvaillessaan sitä valamiehistölle.
Se oli todella rankka tarina. Sitä oli vaikea kuunnella.
Ellen Beasonin tapauksessa valamiehistö teki päätöksensä nopeasti -
ja antoi 20 vuoden enimmäisrangaistuksen.
Vihdoinkin joku kuunteli.
Ellen Beasonin oikeudenkäynti avasi silmäni.
Kuolinsyy oli määritelty törkeästi väärin.
Se nosti esiin samaa turhautumista kuin meillä oli ollut -
Heide-tätimme tapauksessa.
Kuolemansyyntutkija ei säilyttänyt hänen vaatteitaan.
Hän ei säilyttänyt kynsiä -
eikä esineitä, joissa olisi mahdollisesti voinut olla -
rikosteknisiä todisteita.
Monet valamiehistöt haluavat nähdä niitä syyllisyyden toteamiseksi.
Näissä tapauksissa katosi paljon todisteita.
Lauran ruumiin läheltä löytynyt paita oli kateissa.
Siinä olisi voinut olla DNA:ta.
Mutta jos paitaa ei löydy, emme saa koskaan tietää.
Yhdysvalloissa ei ole tarpeeksi resursseja ratkaisemattomiin tapauksiin.
Monet tapaukset unohtuvat -
ja jäävät ratkaisematta.
Silloin annetaan sarjamurhaajien kulkea vapaana.
Nämä tapaukset olivat vanhoja.
Maailma ehkä unohti ne, mutta uhrien perheet eivät.
Se vain toi esiin sen faktan,
että tätä on tongittava vieläkin syvemmältä.
Olisi hienoa, jos voisi tarjota perheille jonkin ratkaisun.
Yritän parhaani mukaan auttaa heitä.
Kun aloin tutkia Calder Roadin tapausta,
se oli vaikeaa, sillä en saanut käyttööni kaikkia League Cityn poliisin tietoja.
Halusin lukea paljon -
ja katsoa, löytäisinkö jotain, mikä jäi muilta huomaamatta.
Ratkaisemattomille jutuille on hyötyä siitä, että tekniikka kehittyy ajan myötä.
Vuoden 2017 lopussa päätimme hyödyntää rikosteknistä sukututkimusta -
tunnistaaksemme naisista kaksi.
Oli hankalaa vakuuttaa League City siitä, että menetelmä olisi hyvä.
Ehkä löytyisi vastaus 1980 -luvulta asti vaivanneeseen kysymykseen.
Keitä naiset olivat?
Jane ja Janet Doe pysyivät tunnistamattomina koko tutkinnan ajan.
League City oli aluksi hieman vastahakoinen.
Mutta tammikuussa 2019,
minun syntymäpäivänäni,
Saimme tehtyä DNA-profiilin ja syötettyä sen tietokantoihin.
Saimme nämä kaksi naista tunnistettua.
Ensin tunnistettiin Janet Doe.
Donna Gonsulin Prudhomme.
Saimme tunnistettua hänet yli 30 vuoden jälkeen.
Ja seuraavana päivänä -
tunnistimme Jane Doen Audrey Lee Cookiksi.
Luulimme, että naiset olivat läpikulkumatkalla.
Asia olikin päinvastoin.
Donna Gonsulin Prudhomme -
oli tullut tänne kuten monet muut, joista puhuimme.
Menestyvässä Houstonissa oli töitä tarjolla.
Audrey Lee Cook oli mekaanikko.
Hänen perheensä oli etsinyt häntä kauan.
Kun Donna Prudhomme ja Audrey oli tunnistettu, sanoin:
"Nyt saamme jonkun syytteeseen ja tuomittua näiden tyttöjen tapauksista."
Toivomme, että joku, joka tunsi jommankumman tytöistä,
antaisi meille tietoa. Mitä tahansa, vaikka se tuntuisi vähäpätöiseltä.
Haluamme tietää heistä kaiken.
Perheet, jotka kokevat tällaista…
Milloin luovutamme? Emme koskaan.
Hei, Lee. Tim täällä. -Hei, Tim. Mitä jakselet?
Ihan hyvin.
Laitamme neljän tytön kuvat digitaalisiin mainostauluihin.
Toivottavasti saamme lisää tietoa, puheluita ja mahdollisia johtolankoja.
Lähetä minulle teksti, jonka haluat siihen.
Muutamme ne digitaaliseen muotoon.
Selvä.
Niin? -Lähetän rekisterinumeron tekstiviestinä.
Kiitos.
Minulla oli paljon suunnitelmia elämäni varalle.
Luojalla oli eri suunnitelmat Tim Millerille.
En voi vieläkään sanoa, että pitäisin niistä.
Hän alkaa olla jo iäkäs. Me molemmat olemme.
Olen nähnyt hänet etsinnöissä. Tiedän, että häneen sattuu.
Mutta hän laskeutuu heti monttuun ja alkaa kaivaa muiden kanssa.
Tim on todella sinnikäs. Hän ei luovuta eikä halua hävitä.
Hän on hyvä.
Tim Miller on äänekkäimpiä uhrien puolustajia.
Hän vaatii, että tekijät saatetaan vastuuseen.
Käytämmekö mönkijöitä? Alue on hiton iso.
Milloin pääset?
Hän vaatii, että tekijät on saatava selville.
Clyde puhui entisistä naisistaan ja siitä, mitä he tekivät yhdessä.
Niissä tilanteissa äiti suuttui,
ja he alkoivat riidellä.
Tapasin Timin ensi kerran oikeudenkäynnissä -
juuri kun olin ollut todistajana. Hän halusi puhua tyttärestään,
Laura Milleristä,
jonka Clyde tunsi.
He asuivat samalla kadulla.
Tuossa on Abelin tavaraa.
Tuossa oli se aita.
Sen jälkeen kun hän oli kertonut tyttärestään…
Iän ja kaikki yhteydet sekä yhtäläisyydet.
Kaikki kävi järkeen.
Voitko tulostaa sen ja merkitä aidan? -Voin.
Lähdetään kuoleman kentille.
Tim kysyi, lähtisinkö Calder Roadille.
Jos vaikka olen ollut siellä aiemmin.
Ehkä olen, ehkä en.
Täällä oli portti.
Minun pitää muistaa, onko tämä sama paikka, johon Clyde vei minut.
Kuinka vanha olit?
Teini. -12–13-vuotias?
Kun menimme sinne tontille…
Mikään ei näyttänyt tutulta.
Kunnes menin metsänrajaan, jossa oli metalliputkista tehty hökötys.
Se törrötti maasta.
Ensin oli polku ja sitten pieni lampi.
Siinä metalliputkessa oli jotain.
Kaikki palasi mieleeni yhtenä ryöppynä.
En tiennyt silloin, että olin Calder Roadilla.
Mutta olin siellä.
MARLA USKOO, ETTÄ HÄN KÄVI CALDER ROADILLA 90-LUVUN ALUSSA
Clyden piti leikata nurmikko -
kaverinsa tontilta.
Paikka oli sama.
Se oli Calder Road.
Näin hänet. Hän teki maalle jotain.
Hän kaivoi.
En tiedä, mitä Clyde teki,
mutta on uskomatonta, että olin siellä.
Kaikki käy nyt järkeen.
Sen jälkeen, mitä olen nähnyt, kuullut ja kokenut,
olin helpottunut, kun hän oli vihdoin telkien takana.
Toivoin, että hän myös kuolisi vankilassa.
5. LOKAKUUTA 2021
67-vuotias Clyde Hedrick on vapautunut vankilasta.
Hänet päästettiin eilen valvottuun koevapauteen.
En voinut uskoa sitä.
Se oli kuin isku vatsaan.
Hänet vapautettiin ehdonalaiseen.
Hän on siis nyt ehdonalaisessa.
Kauanko hän istui tuomiostaan?
Kahdeksan vuotta.
Clyde pääsi aiemmin vapaaksi kai jonkun Texasin laissa olleen muotoseikan vuoksi.
En tiedä tarkemmin.
Oli ainakin yksi tapaus,
jossa Clyde Hedrick oli vankilassa ja anoi ehdonalaista.
Onnistuimme estämään sen.
Nyt asiat olivat toisin. Tapauksessa tulkitaan lakeja,
jotka olivat voimassa rikoksen aikaan.
Tällä kertaa hänen vapauttamistaan vastaan ei voinut kamppailla.
Lait oli laadittu niin, että hänet täytyi vapauttaa silloin.
Sille ei mahdettu mitään.
Jos he olisivat kuunnelleet minua heti alussa,
he olisivat löytäneet Lauran. Todisteita olisi todennäköisesti ollut.
Ainakin kuolinsyy olisi saatu selville.
Vihaan käydä tätä paskaa läpi!
Minun ei pitäisi tarvita tehdä tätä enää 30 vuoden jälkeen!
Mihin sitä lopettaisi?
Tiedän, että rikosoikeudellisen menettelyn aikana -
uhrit kokevat epäoikeudenmukaisuutta. Tuo on epäilemättä sellainen asia.
Se on masentavaa.
En voi kuvitellakaan Tim Millerin tuskaa ja turhautuneisuutta.
Ja mitä Marla tuntee.
Mutta laki on laki.
Ymmärrän sen.
Meidän on hyväksyttävä se.
Haavoittuvaisia naisia.
Kaikkein haavoittuvaisimpia.
Heitä hän etsii.
Sellaisen miehen he vapauttivat.
Tämä totutteluasuntola on Hedrickin uusi osoite.
Hän ei ole vankilassa. Hän voi liikkua vapaasti.
Miller aikoo tulla tänne huomenna -
kertomaan huolensa viimeaikaisista tapahtumista.
6. LOKAKUUTA 2021
TIM MILLER KUTSUU PAIKALLISMEDIAN KUVAAMAAN LEHDISTÖTILAISUUDEN
Clyde Hedrick on nyt jossain tuolla.
Totutteluasuntolassa.
Esittelen useita henkilöitä, joiden elämään Clyde on vaikuttanut.
Pyydän Nina Edwardsia tänne kertomaan muutaman sanan.
Hei, olen Nina Edwards. Olen Heide Fyen veljentyttö.
Isoisäni etsi tätiäni lukemattomien tuntien ajan -
ja teki muistiinpanoja.
Isoäitini kuoli tietämättä, mitä hänen tyttärelleen tapahtui.
Perheeni puolesta kiitän, että saan puhua tänään Heiden puolesta.
Hän ei voi olla kanssamme tänään.
Laita mikrofoni tähän.
Tulin puhumaan omasta puolestani -
ja niiden uhrien puolesta, joilla ei ole enää ääntä,
ja niiden uhrien, jotka eivät ole vielä löytäneet ääntään.
Pidimme lehdistötilaisuuden.
Puhuin yleisölle ja Clydelle.
Se, että sinua ei tuomittu -
muista rikoksista, ei tarkoita, ettet olisi tehnyt niitä.
Kiitos tuestanne.
Haluan mahdollisimman monen tietävän,
millainen ihminen on -
lakimme nojalla päästetty takaisin kaduille.
Meistä kaikista tuntuu siltä,
että kun alussa rukoilimme ja pyysimme apua,
meidät torjuttiin.
Kukaan meistä ei luovuta. Itse asiassa tämä on vasta alkua.
VUONNA 2016 KUOLEMANRANGAISTUKSEN VÄLTTÄÄKSEEN -
WILLIAM REECE KERTOI JESSICA CAININ JA KELLI COXIN HAUTAPAIKAT
TIM MILLER JA TEXAS EQUUSEARCH AVUSTIVAT KAIVAUKSISSA
En unohda sitä päivää.
Kysyin, mitä Williamin mielessä liikkuu ja että katuiko hän tekojaan lainkaan.
Hän katsoi minua suoraan silmiin.
"Herra Miller, ette voi koskaan ymmärtää sitä.
Minunlaiseni eivät tunne katumusta."
29. KESÄKUUTA 2022 WILLIAM LEWIS REECE TUNNUSTI SYYLLISYYTENSÄ -
LAURA SMITHERIN, JESSICA CAININ JA KELLI ANN COXIN KUOLEMIIN
Uskoimme vuosien ajan, ettemme koskaan näkisi tätä päivää.
Olen helpottunut siitä,
että hänet on nyt todettu virallisesti syylliseksi -
ja tuomittu siitä, että hän riisti meiltä tyttäremme.
WILLIAM REECE SAI ELINKAUTISEN KAIKISTA KOLMESTA MURHASTA
NINA EDWARDS LUOVUTTI ISOISÄNSÄ KASETIT -
JA PÄIVÄKIRJAT FBI:LLE TODISTUSAINEISTOKSI
Meidän pitää vain odottaa, että oikeuden pyörät pyörähtävät.
Toivottavasti voin aloittaa polkemisen paljon nopeammin kuin aiemmin.
Emme luovuta koskaan.
Jatkamme tätä kuolemaani asti.
RENNISON JATKAA FBI:N TUTKINTAA
Saamme yhä tietoja Calder Roadin murhista.
Jos sinulla on tietoja näistä neljästä uhrista,
pyydän, että otat yhteyttä FBI:hin.
Voit pysyä nimettömänä.
Jään eläkkeelle puolentoista vuoden päästä. Töitä on vielä jäljellä.
11. HEINÄKUUTA 2022 TIM MILLER SAI YLI 24 MILJOONAN DOLLARIN KORVAUKSEN -
HEDRICKIÄ VASTAAN NOSTAMASSAAN KUOLEMANTUOTTAMUSJUTUSSA
Nostin syytteen kuolemantuottamuksesta, jotta Clyde Hedrick tietäisi,
että olen yhä täällä.
YKSIPUOLINEN TUOMIO
CLYDEN HEDRICKIÄ EI OLE KOSKAAN SYYTETTY -
CALDER ROADIN TAPAUKSIIN LIITTYVISTÄ RIKOKSISTA
Tekstitys: Sami Haapasalo